Prečišćeni tekst Odluke o kriterijumima, načinu i postupku raspodjele sredstava za podršku ženskom preduzetništvu u Opštini Nikšić obuhvata sljedeće propise:
1. Odluka o kriterijumima, načinu i postupku raspodjele sredstava za podršku ženskom preduzetništvu u Opštini Nikšić ("Službeni list Crne Gore - opštinski propisi", br. 046/20 od 30.12.2020),
2. Odluka o izmjenama i dopunama Odluke o kriterijumima, načinu i postupku raspodjele sredstava za podršku ženskom preduzetništvu u Opštini Nikšić ("Službeni list Crne Gore - opštinski propisi", br. 002/23 od 05.01.2023), u kojima je naznačen njihov dan stupanja na snagu.
ODLUKA
o kriterijumima, načinu i postupku raspodjele sredstava za podršku ženskom preduzetništvu u opštini Nikšić
("Službeni list Crne Gore - opštinski propisi", br. 046/20 od 30.12.2020, 002/23 od 05.01.2023)
I - OPŠTE ODREDBE
Član 1
Ovom odlukom utvrđuju se kriterijumi, način i postupak raspodjele sredstava iz Budžeta Opštine Nikšić, namijenjenih za podršku ženskom preduzetništvu.
Upotreba rodno osjetljivog jezika
Član 2
Izrazi koji se u ovoj odluci koriste za fizička lica u muškom rodu podrazumijevaju iste izraze u ženskom rodu.
II - KORISNICI SREDSTAVA
Član 3
Sredstva budžeta koja su opredijeljena za žensko preduzetništvo iz tekućeg godišnjeg budžeta Opštine Nikšić, dodjeljuju se za biznis/poslovne ideje (u daljem tekstu: biznis plan) ženama preduzetnicama i privrednim društvima (u daljem tekstu: društvo) u kojima su žene nosioci biznisa - osnivač ili jedan od osnivača i izvršni direktor društva.
Sredstva za podsticanje osnivanja i razvoj poslovanja dodjeljuju se društvima/preduzetnicama sa prebivalištem, odnosno sjedištem na teritoriji Opštine Nikšić, za djelatnosti koje se osnivaju i registruju u skladu sa zakonom koji uređuje poslovanje privrednih subjekata.
Pravo na dodjelu sredstva iz stava 1 ovog člana mogu ostvariti nezaposlene žene5 i žene koje posluju najduže dvije godine prije objavljivanja javnog konkursa, koje žele da pokrenu ili unaprijede sopstveni biznis, a koje nijesu ostvarile pravo na neki vid finansijske podrške iz budžeta Opštine ili budžeta Države, u godini u kojoj se vrši raspodjela i godini koja joj prethodi.
Sredstva iz stava 1 ovog člana planiraju se kao posebna budžetska linija.
III - JAVNI KONKURS
Član 4
Raspodjela sredstva za biznis planove vrši se na osnovu javnog konkursa (u daljem tekstu: konkurs), koji raspisuje Komisija za raspodjelu sredstava za podršku ženskom preduzetništvu (u daljem tekstu: Komisija).
Konkurs se može raspisati dva puta godišnje.
Prvi javni konkurs se raspisuje u roku od 30 dana od dana donošenja budžeta.
U slučaju da sredstva planirana Budžetom Opštine Nikšić za ovu namjenu ne budu raspodijeljena ili ne budu u cjelosti raspodijeljena za kandidovane biznis planove po prvom konkursu, raspisuje se novi konkurs, najkasnije do isteka drugog kvartala tekuće godine.
Član 5
Konkurs se objavljuje u jednom dnevnom listu, putem web sajta Opštine Nikšić, lokalnog javnog emitera i na drugi pogodan način.
Konkurs za raspodjelu sredstava je otvoren 45 dana od dana njegovog objavljivanja.
IV - KOMISIJA ZA RASPODJELU SREDSTAVA
Član 6
Proces raspodjele sredstava vrši Komisija koju imenuje predsjednik Opštine.
Komisija ima predsjednika i četiri člana.
Komisija je nadležna za:
   - raspisivanje javnog konkursa;
   - pregled i ocjenu validnosti predate dokumentacije i predloga biznis planova prema utvrđenim kriterijumima;
   - pripremu prijedloga odluke o raspodjeli sredstava;
   - pripremu ugovora sa društvom/preduzetnicom čiju su biznis planovi odobreni;
   - praćenje realizacije odobrenih biznis planova i
   - pripremu izvještaja o realizaciji dodijeljenih sredstava.
Predsjednik Komisije se imenuje iz reda potpredsjednika Opštine Nikšić ili starješina organa lokalne uprave.
Članovi Komisije su: 2 člana - predstavnici Opštine Nikšić; 1 član- predstavnica Udruženja preduzetnica Crne Gore ili strukovnih udruženja, i 1 član-predstavnica Ženske političke mreže.
Društvo ili preduzetnica čiji je predstavnik član Komisije iz reda udruženja preduzetnica ili strukovnih udruženja nema pravo učešća na Konkursu.
Mandat Komisije je dvije godine.
Stručne i administrativno tehničke poslove za potrebe Komisije vrši sekretar Komisije, koji se imenuje iz organa lokalne uprave nadležnog za poslove preduzetništva.
Komisija donosi Poslovnik o radu.
V - PRESTANAK MANDATA ČLANOVA KOMISIJE
Član 7
Članu Komisije mandat prestaje, prije isteka vremena na koje je imenovan, u slučaju:
   1) podnošenja ostavke, o čemu obavještava predsjednika Komisije i subjekte koji su ga predložili;
   2) ako je pravosnažnom odlukom lišen poslovne sposobnosti;
   3) ako je pravosnažnom odlukom suda osuđen na bezuslovnu kaznu zatvora u trajanju od najmanje šest mjeseci, i
   4) u slučaju razrješenja.
Član 8
Predsjednik Opštine će razriješiti člana Komisije u slučaju da:
   1) se utvrdi da je prilikom imenovanja o sebi dao netačne podatke ili propustio da iznese podatke i okolnosti koji su bile od uticaja na imenovanje za člana Komisije;
   2) ne obavlja funkciju člana Komisije u periodu dužem od šest mjeseci;
   3) je došlo do promjena neke od okolnosti iz člana 6 ove odluke.
Član 9
Postupak za razrješenje člana Komisije pokreće predsjednik Opštine na zahtjev subjekta ovlašćenog za predlaganje kandidata ili na inicijativu Komisije.
U postupku razrješenja član Komisije ima pravo da se izjasni o razlozima za razrješenje.
Predsjednik Opštine donosi odluku o razrješenju člana Komisije.
Član 10
U slučaju prestanka mandata članu Komisije prije isteka vremena na koje je imenovan, predsjednik Opštine je dužan da, u roku od 15 dana od dana prestanka, imenuje novog člana Komisije.
Mandat novoimenovanog člana Komisije traje do isteka mandata Komisije.
Član Komisije koji je razriješen prije isteka vremena na koje je imenovan ne može biti ponovo imenovan za člana Komisije.
VI - UTVRĐIVANJE PRIORITETA ZA RASPODJELU SREDSTAVA
Član 11
Sredstva opredijeljena Budžetom Opštine Nikšić raspodjeljuju se za biznis planove kojima se naročito podstiče:
   - ekonomski razvoj Opštine Nikšić;
   - razvoj domaće radinosti,
   - razvoj turizma i zanatstva
   - afirmacija i valorizacija kulturnog potencijala, tradicije i kulturne posebnosti Opštine, podizanja nivoa urbane kulture i očuvanja kulturne baštine;
   - podstiče razvoj poljoprivrede i ruralnog područja (unapređenjem stočarstva, voćarstva, vinogradarstva, ratarstva, povrtlarstva, realizacijom programa na ruralnom području, zaštitom poljoprivrednog zemljišta, korišćenjem plodnog zemljišta);
   - razvoj prerade poljoprivrednih proizvoda
   - razvoj organske poljoprivredne proizvodnje;
   - doprinosi očuvanju životne sredine i održivog razvoja.
Predsjednik Opštine, na prijedlog Komisije i organa lokalne uprave nadležnog za poslove preduzetništva, prije raspisivanja javnog konkursa za raspodjelu sredstava, za svaku godinu utvrđuje prioritetne oblasti u kojima će se za tu godinu pružati finansijska podrška za realizaciju biznis planova, u roku od 20 dana od dana usvajanja budžeta za odnosnu godinu.
Član 12
Biznis planovi koji se neće podržati su:
   - Aktivnosti koje su u nadležnosti ili odgovornosti Vlade, kao što je formalno obrazovanje, formalna zdravstvena zaštita i sl.;
   - Biznis planovi kojim se traže finansijska sredstva za kupovinu i raspodjelu humanitarne pomoći;
   - Biznis planovi koji se isključivo temelje na jednokratnoj izradi, pripremi i štampanju knjiga, brošura, biltena, časopisa i slično, ukoliko objava takvih publikacija nije dio nekog šireg programa ili sveobuhvatnijih i kontinuiranih aktivnosti;
   - Aktivnost koja se smatra nezakonitom ili štetnom po okolinu i opasnom za ljudsko zdravlje: igre na sreću, duvan, alkoholna pića (izuzev proizvodnje vina, domaćih rakija i kraft piva);
   - Nemoralne i nelegalne aktivnosti.
VII - POSTUPAK PO KONKURSU
Član 13
Prijava na konkurs za biznis plan se podnosi u roku od 45 dana od dana njegovog objavljivanja.
Prijava se podnosi Komisiji i predaje neposredno u Građanski biro Opštine Nikšić ili putem pošte.
U zapečaćenoj koverti, preduzetnice koje započinju biznis prilažu:
   - prijavu za dodjelu bespovratnih sredstava (Obrazac 2);
   - izrađen biznis plan; (Model za prijavu biznis ideje);
   - ovjerenu kopiju lične karte;
   - pismo preporuka ili namjera;
   - pet štampanih i jednu elektronsku verziju biznis plana na CD-u.
   - Izjavu da pod krivičnom i materijalnom odgovornošću potpisuju da nijesu dobile u tekućoj i prethodnoj godini bilo koju bespovratnu finansijsku podršku od Opštine i Države po nekom konkursu i da u tekućoj godini neće konkurisati prema tim institucijama za ostvarivanje navedene podrške.
   - Dokaz u smislu ostvarivanja prava iz člana 20 stav 2 tačka 4 Odluke.
U zapečaćenoj koverti, preduzetnice koje planiraju razvoj poslovanja prilažu:
   - prijavu za dodjelu bespovratnih sredstava (Obrazac 2);
   - izrađen biznis plan; (Model za prijavu biznis ideje);
   - ovjerenu kopiju lične karte;
   - pismo preporuka ili namjera;
   - pet štampanih i jednu elektronsku verziju biznis plana na CD-u;
   - Rješenje o upisu krajnjeg korisnika u CRPS;
   - Rješenje o registraciji za PDV ako je krajnji korisnik obveznik PDV-a;
   - Važeći statut društva;
   - Original ili ovjerena kopija obrasca ovjerenih potpisa lica ovlašćenih za zastupanje (OP) i važeći karton deponovanih potpisa;
   - Potvrdu Poreske uprave o urednom izmirivanju poreza i doprinosa ne stariju od 30 dana;
   - Komplet obrazaca za godišnje račune (Bilans stanja, Bilans uspjeha, Bruto bilans (Zaključni list) - Analitiku kupaca i dobavljača za prethodnu godinu, izuzev kod preduzetnica koje nijesu u obavezi da sastavljaju finansijske izvještaje;
   - Odgovarajući obrazac za posljednji mjesec uplate poreza i doprinosa za zaposlene ovjeren od Poreske uprave, kao dokaz broja zaposlenih;
   - Izjavu da pod krivičnom i materijalnom odgovornošću potpisuju da nijesu dobile u tekućoj i prethodnoj godini bilo koju bespovratnu finansijsku podršku od Opštine i Države po nekom konkursu i da u tekućoj godini neće konkurisati prema tim institucijama za ostvarivanje navedene podrške;
   - Dokaz u smislu ostvarivanja prava iz člana 20 stav 2 tačka 4 Odluke.
Za vrednovanje prijava su potrebne i potvrde o neosuđivanosti za krivična djela protiv privrede i krivična djela protiv imovine, koje pribavlja Komisija po službenoj dužnosti.
Član 14
Briše se. (Odluka o izmjenama i dopunama Odluke o kriterijumima, načinu i postupku raspodjele sredstava za podršku ženskom preduzetništvu u Opštini Nikšić, "Sl. list CG - OP", br. 2/23)
Član 15
Društvo/preduzetnica može konkurisati za ukupan iznos ili za dio sredstava za realizaciju aktivnosti iz biznis plana i dužna je da to naznači.
1. Sadržaj biznis plana
Član 16
Biznis plan treba da sadrži:
   1. Osnovne podatke:
      - Rezime,
      - Misija i cilj projekta,
      - Podaci o društvu i
      - Analiza dosadašnjeg poslovanja
   2. Analiza tržišta:
      - Prodajno tržište,
      - Nabavno tržište i
      - Analiza konkurencije
   3. Proizvod, proizvodni program;
   4. Zaposlenost i kvalifikaciona struktura;
   5. Lokacija;
   6. Predračun investicionih ulaganja;
   7. Izvori finansiranja;
   8. Rashodi poslovanja:
      - Investicioni troškovi(amortizacija, investiciono održavanje, kamate, osiguranje) i
      - Tekući troškovi(materijalni troškovi, Obračun bruto zarada, Ostali nematerijalni troškovi);
   9. Zaključak i prateća dokumentacija.
2. Prijava na konkurs
Član 17
Prijava na konkurs se podnosi na propisanom Obrascu koji se sastoji iz tri dijela.
Prvi dio obrasca popunjava ovlašćeni službenik građanskog biroa i sadrži:
   - zaglavlje Opštine Nikšić;
   - naziv obrasca;
   - godinu za koju se raspisuje konkurs;
   - broj djelovodnog protokola Opštine Nikšić;
   - datum pod kojim je biznis plan upisan u građanskom birou Opštine Nikšić i
   - potpis ovlašćenog službenika građanskog biroa koji je primio biznis plan.
Drugi dio Obrasca popunjava društvo/preduzetnica i sadrži sledeće podatke:
   - Ime i prezime, JMBG, adresa prebivališta (kao i PIB i PDV broj za registrovane);
   - podatke o registraciji;
   - oblast u kojoj djeluje;
   - sjedište;
   - rubriku - ostalo u kojoj se upisuju dodatne informacije o biznis planu, koje su od uticaja za odlučivanje Komisije, a nijesu sadržane u ostalim rubrikama obrasca (ko, što, kako, kada, gdje) i
   - naznaku da za tačnost datih podataka odgovara preduzetnica odnosno ovlašćeno lice u društvu.
Treći dio obrasca popunjava Komisija prilikom odlučivanja i sadrži:
   - naznaku da podržava biznis plan u cjelini ili naznaku da se podržava dio biznis plana;
   - tačan naziv biznis plana;
   - ocjenu biznis plana u brojkama, po skali za ocjenjivanje po svakom od kriterijuma utvrđenih ovom odlukom, koju popunjava Komisija nakon izvršenog vrednovanja biznis plana;
   - naznaku da se odbija biznis plan (popunjava se u slučaju da nije popunjena rubrika iz alineje 1);
   - rubriku sa detaljnim obrazloženjem za odbijanje (popunjava se u slučaju odbijanja);
   - rubriku ostalo za dodatna mišljenja i obrazloženja vezana za biznis plan, od važnosti za odlučivanje Komisije, a njihovo vrednovanje nije predviđeno propisanim kriterijumima i
   - potpise predsjednika Komisije i svih članova Komisije.
Obrazac iz stava 1 ovog člana je sastavni dio ove odluke.
3. Administrativna provjera
Član 18
Komisija otvara blagovremeno podnijete zapečaćene koverte na prvoj sjednici nakon isteka roka za podnošenje zahtjeva.
Ako utvrdi da društvo/preduzetnica nije dostavila svu dokumentaciju propisanu članom 13 i 14 ove odluke, Komisija poziva društvo/ preduzetnicu da nedostatak otkloni odmah, a najkasnije u roku od tri dana od dana prijema poziva.
Ukoliko društvo/preduzetnica nedostatak ne otkloni u ostavljenom roku, Komisija će zaključkom zahtjev odbaciti.
Spisak društava/preduzetnica koje ne dostave potpunu dokumentaciju objavljuje se na web sajtu opštine Nikšić u roku od sedam dana od dana isteka roka iz stava 2 ovog člana.
U roku od sedam dana od dana objavljivanja spiska, društvo / preduzetnica koje nijesu dostavile potpunu dokumentaciju, može iskazati Prigovor Komisiji zbog propusta u ocjenjivanju dostavljene dokumentacije.
Komisija u roku od sedam dana od dana prijema Prigovora, donosi odluku o prihvatanju ili odbijanju Prigovora.
Konačan spisak društava/preduzetnica koje nisu dostavile potpunu dokumentaciju objavljuje se na web sajtu Opštine Nikšić u roku od 30 dana od dana završetka konkursa.
4. Kriterijumi za raspodjelu
Član 19
Jedno društvo/preduzetnica može konkurisati sa najviše dva biznis plana, a može biti podržana samo jednim biznis planom.
Maksimalan iznos dodijeljenih sredstava za izabrani biznis plan, ne može iznositi više od 20% od ukupnog iznosa predviđenog Budžetom Opštine Nikšić za podršku ženskom preduzetništvu.
Član 20
Komisija vrši dodjelu sredstava za biznis plan na osnovu pozitivnih i eliminatornih kriterijuma:
Pozitivni kriterijumi (kriterijumi usaglašeni sa stavkama iz Bodovne liste koja je sastavni dio Odluke) su:
   1) Vezanost biznis plana za oblasti koje su određene kao prioritetne u godini u kojoj se raspisuje konkurs;
   2) Vezanost biznis plana za davanje doprinosa ostvarivanju strateških lokalnih i nacionalnih ciljeva razvoja u oblasti u kojoj djeluje;
   3) Prednost imaju početnice, za započinjanje posla - START UP;
   4) Prednost imaju žene sa invaliditetom i majke djece sa posebnim potrebama;
   5) Prednost imaju društva/ preduzetnice čiji biznis plan uključuje zapošljavanje lica sa teritorije Opštine Nikšić;
   6) Biznis plan nudi sve podatke koji su neophodni za početak, vođenje biznisa i njegovo uspješno poslovanje u budućnosti;
   7) Inovativni aspekt biznis plana;
   8) Biznis plan predviđa korišćenje tehnologija za uštedu energije, i/ili obnovljivih izvora energije;
   9) Povezanost biznis plana sa prethodnim aktivnostima društva/ preduzetnice;
   10) Podaci o društvu/ preduzetnici, zapošljava veći broj lica, ima razvijene kapacitete i ostvarene rezultate;
   11) Obrazloženje biznis plana (kvalitet opisa biznis ideje, biznis plan sadrži jasne parametre finansijskog poslovanja, biznis plan nudi predloge za finansiranja poslovne ideje iz sopstvenih i/ili drugih izvora finansiranja u iznosu od najmanje 20%).
Eliminatorni kriterijumi su:
   1) Nedostatak formalnih uslova za kandidovanje biznis plana (nepotpuna ili netačna dokumentacija);
   2) Neadekvatan biznis plan (ne korespondira sa predloženim sadržajem čl. 16 Odluke).
   3) Biznis plan predviđa djelatnost trgovine u smislu preprodaje gotovih proizvoda.
Sastavni dio Odluke je i lista za ocjenjivanje biznis planova, koja se može upodobiti i u excel format.
5. Utvrđivanje rang liste
Član 21
Za ocjenu biznis plana prema pozitivnim kriterijumima koristi se skala od 0 do 10 poena za svaki kriterijum pojedinačno. Svaki član Komisije dodjeljuje bodove za svaki od pozitivnih kriterijuma.
Konačna ocjena biznis plana predstavlja zbir bodova svih članova komisije podijeljen brojem članova komisije (prosječna ocjena biznis plana).
Ukoliko primjena nekog od eliminatornih kriterijuma nije rezultat ocjene svih članova Komisije pojedinačno, odluka o primjeni eliminatornog kriterijuma se donosi većinom glasova od ukupnog broja članova Komisije.
6. Odluka o raspodjeli sredstava
Član 22
Komisija donosi Odluku o raspodjeli sredstava za podršku ženskom preduzetništvu na osnovu rangiranja biznis planova, rukovodeći se ocjenom biznis plana, na osnovu kriterijuma propisanih ovom odlukom.
U slučaju da dva ili više biznis planova dobije isti broj bodova, te raspoloživa sredstva nijesu dovoljna za njihovo finansiranje, a samo jedan od njih je plan za otpočinjanje biznisa - Start up, sredstva će se dodijeliti Start up planu.
U slučaju da dva ili više biznis planova dobije isti broj bodova, te raspoloživa sredstva nijesu dovoljna za njihovo finansiranje, a nijedan od njih nije start up ili su oba start up plana, sredstva će se dodijeliti za biznis plan na osnovu odluke donijete većinom glasova od ukupnog broja članova Komisije.
Član 23
Komisija je dužna da donese Odluku o raspodjeli sredstava za podršku ženskom preduzetništvu, u roku od 45 dana od dana zatvaranja konkursa.
Član 24
Odluka o raspodjeli sredstava sadrži:
   - naziv društva/preduzetnice kojoj su dodijeljena sredstva;
   - podatke o odgovornom licu društva/preduzetnici kojoj su dodijeljena sredstva;
   - naziv biznis plana;
   - iznos sredstava dodijeljenih od strane Komisije za svaki od biznis planova;
   - ukupan iznos sredstava potreban za realizaciju svakog plana sa podacima o ostalim eventualnim prihodima i
   - obrazloženje razloga za odbijanje, uključujući bodovnu listu, za sve odbijene planove.
Član 25
Odluka o raspodjeli sredstava dostavlja se učesnicama konkursa, objavljuje na web-sajtu Opštine Nikšić, preko lokalnog javnog emitera, i na drugi pogodan način.
VIII - ZAKLJUČIVANJE UGOVORA
Član 26
Nakon donošenja Odluke o raspodjeli sredstava za podršku ženskom preduzetništvu i njenog javnog objavljivanja, predsjednik Opštine sa odgovornim licem u društvu/preduzetnicom kojima su dodijeljena sredstva, u roku od 10 dana od dana donošenja odluke, zaključuje ugovor kojim se uređuju međusobna prava i obaveze, način korišćenja sredstava, izvještavanje i nadzor nad realizacijom biznis plana.
U roku od 10 dana od dana potpisivanja ugovora, sredstva se uplaćuju na račun društva/preduzetnice u skladu sa ugovorom iz stava 1 ovog člana.
Realizaciju zaključenog ugovora prati Komisija.
Član 26a
Ukoliko u toku roka za realizacije ugovora nastanu okolnosti koje onemogućavaju ili otežavaju istu, korisnica sredstava može da se obrati zahtjevom Komisiji radi rješavanja problema i eventualne izmjene ugovornih obaveza.
Svaka izmjena ugovornih obaveza mora biti tražena i odobrena u pisanom obliku i to najkasnije 60 dana prije isteka roka važenja ugovora.
Komisija ima pravo da ne odobri izmjene ugovornih obaveza ako zahtjev nema osnova u navedenim razlozima za izmjene i donesi odluku o odobrenju ili neodobrenju traženih izmjena u roku od 20 dana od dana podnošenja zahtjeva od strane korisnice sredstava.
IX - PRAĆENJE REALIZACIJE BIZNIS PLANA I PROCJENA USPJEŠNOSTI
Član 27
Praćenje realizacije biznis planova vrše članovi Komisije.
Na sastanku organizovanom u svrhu praćenja realizacije biznis planova posebno će se razmotriti pitanja toka realizacije planiranih aktivnosti i realizacije dodijeljenih sredstava.
X - IZVJEŠTAJ O REALIZOVANIM BIZNIS PLANOVIMA
Član 28
Društvo/preduzetnica kojoj su dodijeljena sredstva za plan podnosi Komisiji izvještaj o realizaciji biznis plana sa finansijskim izvještajima, do isteka godine za koju su sredstva dodijeljenja.
Član 29
U cilju upoznavanja šire javnosti sa realizovanim biznis planovima Komisija može, na odgovarajući način, do raspisivanja novog konkursa, javno predstaviti realizovane aktivnosti i ostvarene rezultate društava/ preduzetnica čiji su biznis planovi podržani.
Član 30
Komisija podnosi Skupštini izvještaj o podržanim biznis planovima, iznosu dodijeljenih sredstava, realizovanim projektima i njihovim efektima.
Izvještaj se podnosi u prvom kvartalu naredne godine za prethodnu godinu.
Član 31
Komisiji pripada naknada za rad čiju visinu utvrđuje predsjednik Opštine aktom o osnivanju iste.
XI - PRELAZNE I ZAVRŠNA ODREDBA
Član 32
Briše se. (Odluka o izmjenama i dopunama Odluke o kriterijumima, načinu i postupku raspodjele sredstava za podršku ženskom preduzetništvu u Opštini Nikšić, "Sl. list CG - OP", br. 2/23)
Član 33
Sastavni dio Odluke su novi obrasci za podnošenje prijedloga biznis planova prilagođeni izmjenama iste, kojima se zamjenjuju raniji obrasci.
Član 34
Ova odluka stupa na snagu osmog dana od dana objavljivanja u "Službenom listu Crne Gore - Opštinski propisi".
NAPOMENA IZDAVAČA:
Priloge koji su sastavni dio ovog propisa možete pogledati ovdje.